এবারের দুর্গাপুজোয় শ্রেষ্ঠ আকর্ষণ বিশ্বের সবচেয়ে বড় দুর্গা, কোথায়?

নদীয়া: নদীয়া (Nadia) জেলার ধানতলা থানার অন্তর্গত কামালপুরে এবছর ৫৫তম বর্ষে কামালপুর অভিযাত্রী সংঘের দুর্গোৎসব (Durga Puja) সাজছে এক বিশেষ আকর্ষণ নিয়ে। উদ্যোক্তাদের দাবি, বিশ্বের সবথেকে বড় দুর্গা প্রতিমা এখানে গড়ে তোলা হয়েছে। প্রায় ৬৫ ফুট উচ্চতার মাতৃমূর্তি, সঙ্গে রয়েছে অসুর, কার্তিক, গণেশ, লক্ষ্মী ও সরস্বতীর প্রতিমা (Jelar Puja)।

বিশেষত্ব হল এখানে দেবী দুর্গা অস্ত্রহীন রূপে বিরাজ করছেন। বিশ্বশান্তির বার্তা মাথায় রেখে তাঁকে নিরস্ত্র রূপে দর্শনার্থীদের সামনে আনা হয়েছে। যদিও প্রতীকী অস্ত্র মাটিতে স্থাপন করা হয়েছে।

আরও পড়ুন: থ্রু ট্রেনের ধাক্কায় শ্যামনগরে মৃত ৩

উদ্যোক্তাদের জানানো হয়েছে, এই বিশাল প্রতিমা নির্মাণে লেগেছে প্রায় ১৮ মাস সময় এবং প্রায় ৫০ জন শিল্পীর অক্লান্ত পরিশ্রম। উদ্যোক্তাদের বক্তব্য, রাজ্য সরকার ও জেলা পুলিশ প্রশাসনের সহায়তা ছাড়া এই উদ্যোগ সফল হত না। তাই মুখ্যমন্ত্রী ও জেলা পুলিশ প্রশাসনের প্রতি বিশেষ কৃতজ্ঞতা জ্ঞাপন করেছেন তাঁরা।

উদ্বোধনী অনুষ্ঠানে উপস্থিত ছিলেন জেলা পুলিশের এডিশনাল এসপি, ডিএসপি (বর্ডার), ধানতলা থানার ওসি সহ একাধিক জন প্রতিনিধি। ইতিমধ্যেই প্রতিমা দর্শনে ভিড় উপচে পড়েছে কামালপুরে।